CELEX: 32015R2318
Language: lv
Date: 2015-12-08 00:00:00
Title: Komisijas Īstenošanas regula (ES) 2015/2318 (2015. gada 8. decembris) par atsevišķu preču klasifikāciju kombinētajā nomenklatūrā

12.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 328/57
            
         KOMISIJAS ĪSTENOŠANAS REGULA (ES) 2015/2318
   (2015. gada 8. decembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 8. decembrī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      Heinz ZOUREK
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums (tā sauktā “viedtālruņa aproce”), kas izgatavots galvenokārt no tekstilmateriāla. Tas sastāv no mobilā tālruņa ietvara un elastīgas saites, ar kuru izstrādājums tiek piestiprināts pie augšdelma.
                  Ietvara mugurpusē ir kabata, kurā var ievietot mobilo tālruni. Izstrādājuma priekšpusē ir taisnstūra caurspīdīga plastmasas aizsargvirsma. Ap caurspīdīgo virsmu ir poraina plastmasas plēve, kura pārklāj arī saites īsā gala priekšpusi. Izstrādājuma mugurpuse un aproces saite ir no gumijota auduma (ārējās kārtas ir no tekstilmateriāla, un starp šīm kārtām ir poraina gumijas kārta). Saitei ir piestiprināta velkro tipa lente; tādējādi, saiti izvelkot cauri divām atverēm, kas atrodas aproces īsajā galā, saites garumu var pielāgot valkātāja augšdelma apkārtmēram.
                  Sk. A un B attēlu. (1)
                  
               
               
                  4202 92 98
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI sadaļas 1. piezīmes l) apakšpunktu, 42. nodaļas 1. papildpiezīmi un KN kodu 4202, 4202 92 un 4202 92 98 aprakstu.
                  Izstrādājums ir paredzēts konkrēta priekšmeta (mobilais tālrunis, viedtālrunis) turēšanai. Tādējādi tam ir tādu izstrādājumu objektīvās īpašības, kas līdzīgi izstrādājumiem, kuri uzskaitīti KN koda 4202 aprakstā (skatīt arī harmonizētās sistēmas skaidrojumus par pozīciju 4202).
                  Tādēļ to nevar klasificēt kā citādus gatavos izstrādājumus pozīcijā 6307.
                  Tāpēc izstrādājums ir jāklasificē ar KN kodu 4202 92 98 kā ietvari ar tekstilmateriāla ārējo virsmu.
               
            
         
      
                  
                     
               
               
                  
                     
               
            
                  A attēls
               
               
                  B attēls
               
            
         (1)  Attēli pievienoti tikai informācijai.